**Návrh**

**Zákon**

 z ............2019,

**ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon  č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov**

Národná rada Slovenskej republiky sa uzniesla na tomto zákone:

Čl. I

 Zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení zákona
č. 525/2003 Z. z., zákona č. 364/2004 Z. z., zákona č. 587/2004 Z. z., zákona č. 230/2005 Z. z., zákona č. 515/2008 Z. z., zákona č. 394/2009 Z. z., zákona č. 180/2013 Z. z., zákona č. 91/2016 Z. z., zákona č. 150/2017 Z. z.,  zákona č. 51/2018 Z. z. a zákona č. 177/2018 Z. z. sa mení a dopĺňa takto:

1. V § 2 písm. a) sa za slovo „odberateľov“ vkladá slovo „pitnou“.
2. V § 2 písm. b) sa slová „odpadových vôd“ nahrádzajú slovami „komunálnych odpadových vôd1) (ďalej len „odpadová voda“)“ a na konci sa pripája bodkočiarka a tieto slová „verejnou kanalizáciou sa rozumie aj samostatná čistiareň odpadových vôd, ak plní funkciu čistenia odpadových vôd vo verejnom záujme, pričom prívod odpadových vôd do tejto čistiarne odpadových vôd sa zabezpečuje iným spôsobom ako stokovou sieťou“.“.

Poznámka po čiarou k odkazu 1 znie:

„1) § 2 písm. m) zákona č. 364/2004 Z. z. o vodách a o zmene zákona
 Slovenskej národnej rady č. 372/1990 Zb. o priestupkoch v znení neskorších
 predpisov (vodný zákon) v znení neskorších predpisov.“.

Doterajšie odkazy 1 a 1a vrátane poznámok pod čiarou k odkazom 1 a 1a sa označujú ako 1a a 1b.

1. V § 2 sa vypúšťajú písmená e) a n).

Doterajšie písmená f) až m) sa označujú ako písmená e) až l).

1. § 2 sa dopĺňa písmenami m) a n), ktoré znejú:

„m) prevádzkovo súvisiacim verejným vodovodom vodovod, ktorý nemôže byť samostatne prevádzkovaný, jeho hlavným alebo doplnkovým zdrojom vody je verejný vodovod
vo vlastníctve inej osoby, na ktorý sa pripája a jeho realizáciou vznikne nové spotrebisko,

 n) prevádzkovo súvisiacou verejnou kanalizáciou kanalizácia, ktorá nemôže byť samostatne prevádzkovaná a odvádzanie a čistenie odpadovej vody je zabezpečené prostredníctvom verejnej kanalizácie vo vlastníctve inej osoby, na ktorú sa pripája.“.

1. Doterajší text § 2 sa označuje ako odsek 1 a dopĺňa sa odsekom 2, ktorý znie:

 „(2) Tento zákon sa vzťahuje na každý vodovod alebo kanalizáciu, ktorý prevádzkovo súvisí s verejným vodovodom a verejnou kanalizáciou.“.

1. V § 3 odseku 6 sa na konci pripája táto veta: „Ak takýto vodovod plní aj požiarnu funkciu, jeho funkčnosť a akcieschopnosť musí byt zachovaná aj po prevode vlastníctva vodovodu.“.
2. § 3 sa dopĺňa odsekom 8, ktorý znie:

 „(8) Ak je pochybnosť o tom, či vodovod určený na zásobovanie vodou je verejným vodovodom alebo kanalizácia určená na odvádzanie odpadových vôd je verejnou kanalizáciou, rozhodne o tom okresný úrad.“.

1. V § 4 ods. 2 sa za slová „kanalizačnej prípojky“ vkladajú slová „(ďalej len „zaústenie“)“ a vypúšťa sa slovo „toto“ za bodkočiarkou.
2. V § 4 ods. 2 sa na konci pripájajú tieto vety:

„Zaústenie je odbočenie z potrubia verejnej kanalizácie, ktoré, ak sa realizuje na verejnom priestranstve,2a) tvorí odbočovací kus osadený na potrubí verejnej kanalizácie a potrubie ukončené spravidla revíznou šachtou. Potrubie, ktoré tvorí zaústenie realizované
na verejnom priestranstve, sa určuje v dĺžke od odbočovacieho kusa po hranicu nehnuteľnosti, najviac však desať metrov, a v priemere, ktorý musí byť primeraný pre pripojenie budúcej kanalizačnej prípojky. Ak sa zaústenie realizuje na inom pozemku ako na verejnom priestranstve, tvorí ho iba odbočovací kus osadený na potrubí verejnej kanalizácie. Zaústenie je súčasť verejnej kanalizácie a realizuje sa podľa podmienok určených vlastníkom verejnej kanalizácie alebo jej prevádzkovateľom. Zaústenie
do existujúcej verejnej kanalizácie je stavebnou úpravou podľa osobitného predpisu.2b)“.

Poznámky po čiarou k odkazom 2a a 2b) znejú:

„2a) § 2b ods. 1 zákona č. 369/1990 Zb. o obecnom zriadení v znení neskorších predpisov.

 2b) § 58 ods. 4 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.“.

1. V § 4 ods. 3 sa vypúšťajú slová „a ktorá odoberá vodu z verejného vodovodu“.
2. V § 4 ods. 4 sa slová „a ktorá vypúšťa odpadové vody do verejnej kanalizácie“ nahrádzajú slovami „na účely vypúšťania odpadových vôd do verejnej kanalizácie“.
3. V § 4 odsek 5 znie:

 „(5) Prevádzkovateľ verejného vodovodu môže v odôvodnenom prípade určiť odberateľovi osadenie meradla na vodovodnú prípojku, z ktorej sa doteraz odber vody nemeral; odberateľ je v tomto prípade povinný vykonať podľa pokynov prevádzkovateľa verejného vodovodu potrebné úpravy na vodovodnej prípojke pre osadenie meradla podľa odseku 11.“.

1. V § 4 odseky 7 až  9 znejú:

„(7) Vlastník vodovodnej prípojky je povinný

a) zabezpečiť, aby vodovodná prípojka bola vybudovaná tak, aby nedochádzalo
k znečisteniu pitnej vody vo verejnom vodovode a aby nedochádzalo k zmiešaniu vody
z iného zdroja s vodou vo verejnom vodovode, a aby bola vybudovaná v súlade s požiadavkami vlastníka verejného vodovodu alebo jeho prevádzkovateľa,

b) zabezpečiť na vlastné náklady opravu a údržbu vodovodnej prípojky,

c) odstrániť na vlastné náklady pripojenie vodovodnej prípojky na verejný vodovod ak tak určil prevádzkovateľ verejného vodovodu.

 (8) Vlastník kanalizačnej prípojky je povinný

a) zabezpečiť, aby kanalizačná prípojka bola vodotesná, a aby bola vybudovaná v súlade s požiadavkami vlastníka verejnej kanalizácie alebo jeho prevádzkovateľa,

b) zabezpečiť na vlastné náklady opravu a údržbu kanalizačnej prípojky,

c) odstrániť na vlastné náklady pripojenie kanalizačnej prípojky na zaústenie kanalizačnej prípojky ak tak určil prevádzkovateľ verejnej kanalizácie.

 (9) Vlastník vodovodnej prípojky môže previesť vlastníctvo vodovodnej prípojky
na vlastníka verejného vodovodu a vlastník kanalizačnej prípojky môže previesť vlastníctvo kanalizačnej prípojky na vlastníka verejnej kanalizácie, po splnení technických podmienok zriadenia vodovodnej prípojky alebo kanalizačnej prípojky, určených vlastníkom verejného vodovodu alebo verejnej kanalizácie alebo ich prevádzkovateľom na základe písomnej zmluvy.“.

1. § 4 odsek 11 znie:

„(11) Meradlo je umiestnené na vodovodnej prípojke spravidla vo vodovodnej šachte. Vodomerná šachta musí byť vybudovaná v súlade s technickými požiadavkami vlastníka verejného vodovodu alebo prevádzkovateľa verejného vodovodu tak, aby bola chránená proti vnikaniu vody, plynov a nečistôt, odvodnená, vetrateľná a bezpečne prístupná. Meradlo je príslušenstvom verejného vodovodu.“.

1. § 4 sa dopĺňa odsekmi 12 až 14, ktoré znejú:

„(12) Náklady na zriadenie zaústenia znáša vlastník verejnej kanalizácie, ak sa nedohodne žiadateľ o pripojenie na verejnú kanalizáciu s vlastníkom verejnej kanalizácie inak.

(13) Vlastník verejného vodovodu a vlastník verejnej kanalizácie je povinný prevziať pripojenie vodovodnej prípojky a zaústenie kanalizačnej prípojky, ktoré boli vybudované
na vlastné náklady odberateľom alebo producentom, do svojho vlastníctva alebo nájmu a prevádzky, ak pri budovaní pripojenia alebo zaústenia boli splnené podmienky výstavby určené prevádzkovateľom verejného vodovodu, prevádzkovateľom verejnej kanalizácie, vlastníkom verejného vodovodu alebo vlastníkom verejnej kanalizácie.

 (14) Podmienky zriadenia vodovodnej prípojky a  kanalizačnej prípojky, najmä miesto a spôsob pripojenia určuje vlastník verejného vodovodu a vlastník verejnej kanalizácie, alebo ich prevádzkovateľ vo vyjadrení k projektovej dokumentácii k stavebnému povoleniu stavby13a), v ktorej je riešenie prípojky zahrnuté, k projektovej dokumentácii prípojky, ak ide o vodnú stavbu, alebo vo vyjadrení k žiadosti o pripojenie sa na verejný vodovod alebo verejnú kanalizáciu.“.

1. V § 6a ods. 2 sa na konci pripájajú tieto slová: „schválených ministerstvom“.
2. V § 6a ods. 3 sa na konci pripája čiarka a táto veta: „Osvedčovateľ o jej účasti na školení vystaví potvrdenie.“.
3. V § 7 ods. 2 sa slová „prehodnotenia počtu odborných zástupcov ministerstvom“ nahrádzajú slovami „doručenia oznámenia ministerstva o prehodnotení počtu odborných zástupcov“.
4. V § 8 ods. 1 písm. e) sa na konci pripájajú tieto slová: „podľa § 6a“.
5. V § 10 ods. 1 sa slovo „bezchybnej“ nahrádza slovom „bezpečnej“.
6. V § 12 ods. 1 sa slovo „vodných“ nahrádza slovom „vodárenských“ a nad slovo „vodu“ sa umiestňuje odkaz 7a.

 Poznámka pod čiarou k odkazu 7a znie:

 „7a) § 7 zákona č. 364/2004 Z. z. v znení neskorších predpisov.“.

1. V § 12 sa vypúšťa odsek 3.

Doterajšie odseky 4 a 5 sa označujú ako odseky 3 a 4.

1. V § 12 ods. 3 sa na konci pripájajú tieto slová: „podľa programu monitorovania.8)“.
2. V § 13 ods. 2 sa vypúšťa posledná veta.
3. V § 13 sa vypúšťa odsek 6.
4. V § 14  ods. 2 sa slová „čas nevyhnutnej potreby“ nahrádzajú slovami „v určenej dobe v trvaní najviac dvoch rokov“.
5. § 14 sa dopĺňa odsekmi 3 a 4, ktoré znejú:

 „(3) Počas výkonu správy, prevádzky a údržby verejného vodovodu alebo verejnej kanalizácie v rámci nútenej správy prechádza právo na vodné a stočné na toho, komu je táto povinnosť rozhodnutím okresného úradu v sídle kraja uložená. Prevádzkovateľ, ktorému bola uložená povinnosť vykonávať nútenú správu, požiada Úrad pre reguláciu sieťových odvetví o schválenie ceny pre lokalitu prevádzkovanú v rámci nútenej správy najneskôr do troch mesiacov od začiatku prevádzkovania verejného vodovodu alebo verejnej kanalizácie; do nadobudnutia účinnosti cenového rozhodnutia vydaného Úradom pre reguláciu sieťových odvetví pre predmetnú lokalitu bude tento prevádzkovateľ uplatňovať vodné a stočné podľa cenového rozhodnutia vydaného predchádzajúcemu prevádzkovateľovi.

 (4) Vlastník verejného vodovodu a vlastník verejnej kanalizácie je povinný určenému prevádzkovateľovi podľa odseku 3 poskytnúť súčinnosť potrebnú pre výkon nútenej správy.“.

1. V § 15 sa odsek 1 dopĺňa písmenami i) až k), ktoré znejú:

 „i) vytváranie si rezervy finančných prostriedkov na obnovu verejného vodovodu
na osobitný účet v banke alebo v pobočke zahraničnej banky a preukazovanie ich použitia na tento účel; rezerva finančných prostriedkov na obnovu verejného vodovodu sa tvorí vo výške najmenej 50 % z odpisov alebo nájomného za verejný vodovod, ktoré sú ustanovené osobitným predpisom8a) ako ekonomicky oprávnený náklad, ak sú odpisy alebo nájomné zahrnuté v cene za dodávku pitnej vody schválenej alebo určenej podľa osobitného predpisu8a),

 j) použitie rezervy finančných prostriedkov alebo jej časti je možné použiť na obnovu verejného vodovodu v roku, kedy bola vytvorená, alebo v nasledujúcich rokoch,

k) predkladať ministerstvu každoročne do 31. marca oznámenie o  množstve finančných prostriedkov uložených na osobitný účet podľa písm. i) a o výške finančných prostriedkov vynaložených na obnovu verejného vodovodu s uvedením jednotlivých stavieb za kalendárny rok.“.

Poznámka pod čiarou k odkazu 8a znie:

 „8a) Zákon Národnej rady Slovenskej republiky č. 250/2012 Z. z. o regulácii v sieťových odvetviach v znení neskorších predpisov.

 Vyhláška Úradu pre reguláciu sieťových odvetví č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou.“.

1. V § 15 ods. 4 sa slová „1 písm. c) až g), odseku 6 a odseku 7 písm. b) a h)“ nahrádzajú slovami „1 písm. a), c) až g), odseku 6 a odseku 7 písm. b), h) a k)“ a vypúšťajú sa slová
„§ 27 ods. 3 a 6,“ a „§ 29 ods. 3,“.

1. V § 15 ods. 5 sa za prvú vetu vkladá nová veta, ktorá znie: „Písomná zmluva vlastníkov verejných vodovodov prevádzkovo súvisiacich alebo vlastníkov ich častí prevádzkovo súvisiacich obsahuje najmä označenie zmluvných strán, predmet zmluvy, uvedenie vlastníctva verejných vodovodov, určenie podmienok dodávky vody najmä akosť, množstvo dodávanej vody, tlakové pomery, merania, kontrolu podmienok dodávky vody, postup v odstraňovaní závad stavby, povinnosť zabezpečenia vzájomnej informovanosti, riešenie sporov, určenie ceny za výrobu a distribúciu pitnej vody verejným vodovodom,8b) spôsob platieb, zmluvné sankcie a dobu platnosti tejto zmluvy. Zmluva podľa tohto odseku je podmienkou pre vydanie kolaudačného rozhodnutia.22)“.

Poznámka pod čiarou k odkazu 8b znie:

„8b)§ 11 ods. 4 písm. b) zákona č. 250/2012 Z. z. o regulácii v sieťových odvetviach v znení neskorších predpisov a vyhláška Úradu pre reguláciu sieťových odvetví č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou.“.

1. V § 15 ods. 7 písmeno a) znie:

„a) umožniť pripojenie nehnuteľnosti vodovodnou prípojkou na verejný vodovod po splnení technických podmienok prevádzkovateľom verejného vodovodu podľa § 17 odsek 2 písmeno f) a g); toto pripojenie nie je možné podmieňovať poskytovaním finančných alebo iných plnení,“.

1. V § 15 ods. 7 písm. f) sa vypúšťa slovo „požiarnym“.
2. V § 15 sa odsek 7 dopĺňa písmenami i) až k), ktoré znejú:

 „i) umožniť po predchádzajúcom súhlase prevádzkovateľa pripojenie novej vetvy
 verejného vodovodu na existujúci verejný vodovod, ak je pripojenie technicky
 možné a boli pri budovaní novej vetvy verejného vodovodu splnené technické
 podmienky výstavby stanovené prevádzkovateľom existujúceho verejného
 vodovodu a výstavba rozšírenia vodovodu je v súlade s koncepčným plánom
 rozvoja existujúceho verejného vodovodu,

 j) umožniť po predchádzajúcom súhlase prevádzkovateľa pripojenie nového
 verejného vodovodu na existujúci verejný vodovod, ak je pripojenie technicky možné
 a vybudovanie nového verejného vodovodu nie je v rozpore s koncepčným plánom
 rozvoja existujúceho verejného vodovodu; na úpravu práv a povinností vlastníka
 existujúceho verejného vodovodu a vlastníka nového verejného vodovodu sa
 vzťahuje odsek 5,

 k) je povinný bezodplatne poskytnúť prevádzkovateľovi verejnej kanalizácie údaje o množstve odobratej vody jednotlivými odberateľmi vody z verejného vodovodu, ktoré sú podkladom na stanovenie vodného na účely určenia stočného pre producenta.“.

1. V § 16 sa odsek 1 dopĺňa písmenami h) až k),  ktoré znejú:

„h) vytváranie si rezervy finančných prostriedkov na obnovu verejnej kanalizácie
na osobitný účet v banke alebo v pobočke zahraničnej banky a preukazovanie ich použitia na tento účel; rezerva finančných prostriedkov na obnovu verejnej kanalizácie sa tvorí vo výške najmenej 50 % z odpisov alebo nájomného za verejnú kanalizáciu, ktoré sú ustanovené osobitným predpisom8a) ako ekonomicky oprávnený náklad, ak sú odpisy alebo nájomné zahrnuté v cene za odvádzanie a spravidla aj čistenie odpadovej vody schválenej alebo určenej podľa osobitného predpisu8a),

i) použitie rezervy finančných prostriedkov alebo jej časť je možné použiť na obnovu verejnej kanalizácie v roku, kedy bola vytvorená, alebo v nasledujúcich rokoch,

j) predkladať ministerstvu každoročne do 31. marca oznámenie o množstve finančných prostriedkov uložených na osobitný účet podľa písm. h) a o výške finančných prostriedkov vynaložených na obnovu verejnej kanalizácie s uvedením jednotlivých stavieb za kalendárny rok,

1. vybudovanie zaústení kanalizačných prípojok uložených vo verejnom priestranstve 2a) po hranicu nehnuteľnosti, ktorá bude pripojená na verejnú kanalizáciu, najviac však v dĺžke 10 metrov a ich údržbu a opravu.“.

1. V § 16 ods. 4 sa vypúšťajú slová „§ 27 ods. 3 a 6“.
2. V § 16 ods. 5 sa za prvou vetou dopĺňa veta, ktorá znie: „Písomná zmluva vlastníkov verejných kanalizácií prevádzkovo súvisiacich alebo vlastníkov ich častí prevádzkovo súvisiacich musí obsahovať najmä zmluvné strany, predmet zmluvy vrátane uvedenia vlastníctva verejných kanalizácií, stanovenie podmienok odvádzania odpadových vôd napr. čistenie odpadových vôd, limity znečistenia, množstvo a spôsob ich merania, kontrola podmienok, zaistenie funkčnosti, postup v odstraňovaní závad stavby, vzájomná informovanosť o významných situáciách, riešenie sporov, cenu za odvádzanie a čistenie odpadovej vody verejnou kanalizáciou,8c) spôsob platieb, zmluvné sankcie, možnosť zmien a doba platnosti tejto zmluvy. Zmluva podľa tohto odseku je podmienkou pre vydanie kolaudačného rozhodnutia.22)“.

Poznámka pod čiarou k odkazu 8c znie:

„8c)§ 11 ods. 4 písm. d) zákona č. 250/2012 Z. z. o regulácii v sieťových odvetviach v znení neskorších predpisov a vyhláška Úradu pre reguláciu sieťových odvetví
č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou.“.

1. V § 16 ods. 7 písmeno a) znie:

„a) udeliť súhlas k pripojeniu nehnuteľnosti kanalizačnou prípojkou na verejnú kanalizáciu po predchádzajúcom stanovení technických podmienok prevádzkovateľom verejnej kanalizácie v súlade s § 18 odsek 2 písmeno f) a g); súhlas nie je možné podmieňovať vyžadovaním finančných alebo iných plnení,“.

1. V § 16 sa odsek 7 dopĺňa písmenami f) a g), ktoré znejú:

„f) umožniť po predchádzajúcom súhlase prevádzkovateľa pripojenie novej vetvy
 verejnej kanalizácie na existujúcu verejnú kanalizáciu, ak je pripojenie technicky
 možné a ak boli pri budovaní novej vetvy verejnej kanalizácie splnené technické
 podmienky výstavby stanovené prevádzkovateľom existujúcej verejnej kanalizácie
 a výstavba rozšírenia kanalizácie je v súlade s koncepčným plánom rozvoja
 existujúcej verejnej kanalizácie,

g) umožniť po predchádzajúcom súhlase prevádzkovateľa pripojenie novej verejnej
 kanalizácie na existujúcu verejnú kanalizáciu, ak je to technicky možné
 a vybudovanie novej verejnej kanalizácie je v súlade s koncepčným plánom
 rozvoja existujúcej verejnej kanalizácie; na práva a povinnosti vlastníka existujúcej
 verejnej kanalizácie a vlastníka novej verejnej kanalizácie sa vzťahuje odsek 5.“.

1. V § 17 ods. 1 písm. c), § 17 ods. 2 písm. i), § 18 ods. 1 písm. c) a § 18 ods. 2 písm. i) sa slovo „vyžiadania“ nahrádza slovami „doručenia žiadosti“.
2. V § 17 ods. 2 písm. i) a § 18 ods. 2 písm. i) sa za slová „za odplatu k“ vkladajú slová „stavebnému zámeru a“.
3. V § 17 sa odsek 2 dopĺňa písmenami o) a p), ktoré znejú:

„o) pripojiť vodovodnú prípojku žiadateľa na verejný vodovod do 7 pracovných dní odo dňa uzavretia zmluvy o dodávke pitnej vody,

 p) bezodplatne poskytnúť vlastníkovi verejnej kanalizácie v obci alebo jej prevádzkovateľovi údaje o množstve odobratej vody jednotlivými odberateľmi vody z verejného vodovodu, ktoré sú podkladom na stanovenie vodného ako podklad na účely stanovenia stočného pre producenta.“.

1. V § 17 sa odsek 3 dopĺňa písmenom d), ktoré znie:

„d) prevádzkovateľ verejného vodovodu nesmie vyžadovať od žiadateľa o  pripojenie
na verejný vodovod žiadne poplatky za úkony súvisiace s pripojením.“.

1. V § 17 ods. 4 sa za slová „kvality vody“ vkladajú slová „vykonania odstávky vody,“.
2. V § 18 sa odsek 2 dopĺňa písmenom o), ktoré znie:

„o) pripojiť kanalizačnú prípojku žiadateľa na verejnú kanalizáciu do 7 pracovných dní
odo dňa uzavretia zmluvy o odvádzaní odpadových vôd.“.

1. V § 18 sa odsek 3 dopĺňa písmenom d), ktoré znie:

„d) Prevádzkovateľ verejnej kanalizácie nesmie vyžadovať od žiadateľa o  pripojenie
na verejnú kanalizáciu žiadne poplatky za úkony súvisiace s pripojením.“.

1. V § 19 ods. 1 sa slová „verejného vodovodu alebo verejnej kanalizácie“ nahrádzajú slovami „vodovodného potrubia verejného vodovodu alebo potrubia stokovej siete verejnej kanalizácie“.
2. V § 19 odseky 2 až 6 znejú:

„(2) Mimo zastavaného územia obce sa pásma ochrany vymedzujú zvislými plochami vedenými po oboch stranách vodovodného potrubia verejného vodovodu alebo potrubia stokovej siete verejnej kanalizácie (ďalej len „vodovodného potrubia alebo potrubia stokovej siete“) vedenými od ich osi vo vodorovnej vzdialenosti

 a) 1,8 m pri verejnom vodovode a verejnej kanalizácii do priemeru 500 mm vrátane,

 b) 3,0 m pri verejnom vodovode a verejnej kanalizácii nad priemer 500 mm.

1. Stavebník11a) vodovodného potrubia alebo potrubia stokovej siete mimo zastavaného územia obce môže požiadať okresný úrad o určenie pásiem ochrany v inej vzdialenosti ako sú ustanovené  v odseku 2, z dôvodu miestnych podmienok. Žiadosť musí obsahovať odôvodnenie určenia inej vzdialenosti.
2. V zastavanom území obce vymedzí okresný úrad v rozhodnutí na návrh stavebníka pásmo ochrany, ak to vyplýva z podmienok územného rozhodnutia, najviac však vo vzdialenosti podľa odseku 2. Pri vymedzení pásma ochrany okresný úrad prihliada na technické a priestorové možnosti v danom území a na technické požiadavky podľa technickej normy11b) alebo iné obdobné technické špecifikácie s porovnateľnými alebo prísnejšími požiadavkami.
3. Pásmo ochrany vodovodného potrubia alebo potrubia stokovej siete umiestňovaných v telese pozemných komunikácií sa nevymedzuje.

(6) V pásme ochrany je zakázané

a) vykonávať zemné práce, umiestňovať stavby, konštrukcie alebo iné podobné
 zariadenia alebo vykonávať činnosti, ktoré obmedzujú prístup k verejnému
 vodovodu alebo verejnej kanalizácii alebo ktoré by mohli ohroziť ich technický
 stav,

b) vysádzať trvalé porasty,

c) umiestňovať skládky,

d) vykonávať terénne úpravy,

okrem oprávnení správcu vodného toku podľa osobitného predpisu.11c).“.

 Poznámky pod čiarou k odkazom 11a až 11f znejú:

„11a) zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

11b) Napríklad STN 73 6005 Priestorová úprava vedení technického vybavenia (73 6005).

11c) zákon č. 7/2010 Z. z. v znení neskorších predpisov.

1. Za § 19 sa vkladá § 19a, ktorý vrátane nadpisu znie:

„§ 19a

Hygienické pásmo čistiarne odpadových vôd

1. Za účelom eliminovania prenikania zápachu z čistiarne odpadových vôd k bytovým budovám,11g) sa vymedzuje hygienické pásmo okolo čistiarne odpadových vôd, stanovením najmenšej vzdialenosti čistiarne odpadových vôd od bytovej budovy v nadväznosti na spôsob čistenia odpadových vôd, veľkosť čistiarne odpadových vôd a typ okolitej zástavby.
2. Najmenšie vzdialenosti objektov čistiarne odpadových vôd od okraja bytovej zástavby v nadväznosti na spôsob čistenia odpadových vôd sú:
3. 25 m s komplexne uzavretou (zakrytou) technológiou s čistením odvádzaného vzduchu,
4. 50 m s uzavretou (zakrytou) technológiou, bez čistenia vzduchu,
5. 25 m s mechanicko-biologickým čistením bez kalového hospodárstva s úplne zakrytými objektami alebo zakrytým kalovým hospodárstvom s čistením vzduchu,
6. 100 m s mechanicko-biologickým čistením s  pneumatickou aeráciou, s kalovým hospodárstvom,
7. 200 m s mechanicko-biologickým čistením s mechanickou povrchovou aeráciou,  alebo biofiltrami, s kalovým hospodárstvom,
8. 100 m koreňové (vegetačné) čistiarne odpadových vôd otvorené, 50 m, uzavreté (skleníky),
9. 200 m ostatné (špeciálne úpravy kalu, medzidepónie kalov, zhrabkov, piesku).

(3) Vzdialenosti podľa odseku 2 platia pre bytové budovy umiestnené proti smeru prevládajúcich vetrov. V smere prevládajúcich vetrov sa vzdialenosti uvedené v odseku 2 primerane predlžujú, spravidla na dvojnásobok.

(4) Stavebník čistiarne odpadových vôd je povinný predložiť k územnému konaniu11h) návrh hygienického pásma čistiarne odpadových vôd.

(5) Hygienické pásmo čistiarne odpadových vôd pre malé čistiarne odpadových vôd s kapacitou do 100 m3 za deň zodpovedá technickej norme11i) alebo iným obdobným technickým špecifikáciám s porovnateľnými alebo prísnejšími požiadavkami.“.

Poznámka pod čiarou k odkazom 11g až 11i znejú:

„11g) § 43b zákona č. 50/1976 Zb. v znení neskorších predpisov.

11h) § 39a a 39b zákona č. 50/1976 Zb. v znení neskorších predpisov.

11i) Napríklad STN 75 6402 Malé čistiarne odpadových vôd (75 6402).“.

1. V § 20  ods. 1 úvodná veta znie: „Vlastník verejného vodovodu, vlastník verejnej kanalizácie, prevádzkovateľ verejného vodovodu, prevádzkovateľ verejnej kanalizácie sú oprávnení “.
2. V § 20 odsek 2 znie:

„(2) Vlastník verejného vodovodu a vlastník verejnej kanalizácie alebo ich prevádzkovateľ je povinný pri výkone svojich oprávnení počínať si tak, aby nespôsobil škodu
na nehnuteľnostiach, a ak sa jej nedá vyhnúť, aby ju obmedzil na najmenšiu možnú mieru.
O plánovanom začatí výkonu oprávnenia musia upovedomiť vlastníka alebo užívateľa nehnuteľnosti najmenej 15 dní vopred. Ak ide o vstup na cudzie pozemky z dôvodu havárie alebo poruchy verejného vodovodu alebo verejnej kanalizácie, táto lehota sa nemusí dodržať. Vlastník verejného vodovodu, vlastník verejnej kanalizácie alebo prevádzkovateľ verejného vodovodu, prevádzkovateľ verejnej kanalizácie v takom prípade o tom bezodkladne upozorní vlastníka alebo užívateľa nehnuteľnosti.“.

1. V § 20 ods. 4 prvá veta znie: „Povinnosti zodpovedajúce oprávneniam podľa odseku 1 na pozemku mimo zastavaného územia obce a povinnosti vlastníka pozemku vyplývajúce z rozhodnutia o určení pásma ochrany vodovodných potrubí alebo potrubí stokovej siete sú vecnými bremenami spojenými s vlastníctvom pozemku;11d) ak je vlastník pozemku
v dôsledku výkonu týchto oprávnení obmedzený v užívaní pozemku, má za zriadenie vecného bremena nárok na náhradu.“.
2. V § 20 sa za odsek 4 vkladajú nové odseky 5 až 8, ktoré znejú:

(5) Návrh na vykonanie záznamu vecného bremena podľa odseku 4 do katastra nehnuteľností je povinný podať stavebník vodnej stavby11e)do 60 dní odo dňa nadobudnutia právoplatnosti rozhodnutia orgánu štátnej vodnej správy o povolení uskutočniť vodovodné potrubie alebo potrubie stokovej siete; návrh na vykonanie záznamu vecného bremena musí mať náležitosti podľa osobitného predpisu.11f) Vykonanie zápisu vecného bremena do katastra nehnuteľností je stavebník vodnej stavby povinný písomne oznámiť vlastníkovi pozemku do 30 dní od jeho zápisu. Práva zodpovedajúce vecným bremenám patria stavebníkovi, vlastníkovi a prevádzkovateľovi vodnej stavby. Ak dôjde k zmene stavebníka, vlastníka a prevádzkovateľa vodnej stavby, práva zodpovedajúce vecným bremenám prechádzajú na ich právnych nástupcov.

(6) Vecné bremeno podľa odseku 4 vzniká nadobudnutím právoplatnosti stavebného povolenia na verejný vodovod alebo verejnú kanalizáciu. Ak dôjde k zmene rozsahu vecného bremena, stavebník alebo vlastník vodných stavieb je povinný podať návrh
na zápis zmeneného vecného bremena do katastra nehnuteľností do 90 dní
od nadobudnutia právoplatnosti rozhodnutia o povolení zmeny stavby pred dokončením alebo kolaudačného rozhodnutia.

(7) Vlastník pozemku má za zriadenie vecného bremena z titulu oprávnenia stavebníka uskutočniť na jeho pozemku mimo zastavaného územia vodovodné potrubie alebo potrubie stokovej siete nárok na primeranú náhradu; náhrada sa poskytne za výmeru, v ktorej je vlastník obmedzený pri užívaní nehnuteľnosti v dôsledku uplatnenia vecného bremena. Stavebník je povinný písomne vyzvať vlastníka pozemku na uplatnenie si náhrady spolu s oznámením o vykonaní zápisu vecného bremena podľa odseku 5. Náhradu si vlastník pozemku musí uplatniť u stavebníka vodovodného potrubia alebo potrubia stokovej siete do jedného roka odo dňa doručenia výzvy, inak právo na primeranú náhradu za uplatnenie vecného bremena zaniká. Ak sa stavebník a vlastník pozemku na výške primeranej náhrady nedohodnú, v sporoch o náhradu rozhoduje súd.

(8) Ak je vlastník nehnuteľnosti obmedzený pri obvyklom užívaní pozemku
vo vymedzenom pásme ochrany vodovodného potrubia alebo potrubia stokovej siete v zastavanom území, má nárok na primeranú náhradu z titulu vecného bremena v dôsledku určeného núteného obmedzenia užívania tejto časti pozemku. Stavebník je povinný písomne vyzvať vlastníka pozemku na uplatnenie si náhrady spolu s oznámením o vykonaní zápisu vecného bremena podľa odseku 5. Náhradu si vlastník pozemku musí uplatniť u vlastníka verejného vodovodu a verejnej kanalizácie
do jedného roka odo dňa doručenia výzvy, inak právo na primeranú náhradu zanikne. Ak sa vlastník verejného vodovodu alebo verejnej kanalizácie a vlastník pozemku na výške primeranej náhrady nedohodnú, v sporoch o náhradu rozhoduje súd.“.

Doterajší odsek 5 sa označuje ako odsek 9.

 11d) § 151n až 151p Občianskeho zákonníka.

 11e) § 34 a 35 zákona Národnej rady Slovenskej republiky č. 162/1995 Z. z. v znení neskorších predpisov.

11f) § 42 ods. 2 zákona Národnej rady Slovenskej republiky č. 162/1995 Z. z. v znení neskorších predpisov.“.

1. V § 22 ods. 6 sa na konci pripája táto veta: „Vlastníkom pripojenia sa stáva vlastník verejného vodovodu, na ktorý sa pripája iný verejný vodovod alebo prevádzkovo súvisiaci vodovod.“.
2. V § 23 ods. 1 sa slová „§ 4 ods. 3“ nahrádzajú slovami „§ 4 ods. 4“.
3. V § 23 ods. 4 sa za slovo „jednou“ vkladajú slová „gravitačnou, tlakovou alebo podtlakovou“.
4. V § 23 ods. 12 sa na konci pripája táto veta: „Vlastníkom pripojenia sa stáva vlastník verejnej kanalizácie, na ktorú sa pripája verejná kanalizácia alebo prevádzkovo súvisiaca kanalizácia.“.
5. V § 24 odsek 2 znie:

 „(2) Dodávka vody kvalitou a tlakom je splnená vtokom vody z verejného vodovodu do vodovodnej prípojky a preukazuje sa v najbližšom mieste na verejnom vodovode, kde je to technicky vykonateľné, ak sa vlastník verejného vodovodu a odberateľ nedohodnú inak. Dodávka vody je splnená aj vtokom vody z verejného vodovodu do uzáveru hydrantu, výtokového stojana alebo plniaceho miesta, ak sa vlastník verejného vodovodu a odberateľ nedohodnú inak.“.

1. V § 25 sa odsek 3 dopĺňa písmenami g) a h), ktoré znejú:

„g) vypúšťanie inej ako splaškovej odpadovej vody16a) alebo zmluvne dohodnutej odpadovej vody do splaškovej kanalizácie, vybudovanej výlučne na odvádzanie splaškovej odpadovej vody,

h) vypúšťanie splaškovej odpadovej vody alebo inej ako zmluvne dohodnutej vody do dažďovej kanalizácie, vybudovanej výlučne na odvádzanie dažďovej vody.“.

Poznámka pod čiarou k odkazu 16a znie:

 „16a) § 2 písm. k) zákona č. 364/2004 Z. z. v znení neskorších predpisov.“.

1. V § 27 odsek 7 znie:

 „(7) Potrubie verejného vodovodu vrátane jeho vodovodných prípojok a na ne
 napojených vnútorných rozvodov nesmú byť prepojené s potrubím z iného zdroja vody, ako je vodárenský zdroj verejného vodovodu.“.

1. § 28 vrátane nadpisu znie:

„§ 28

Vodné a stočné

(1) Konečný spotrebiteľ vody (ďalej len „konečný spotrebiteľ") je fyzická osoba alebo právnická osoba, ktorá odoberá vodu na účely konečnej spotreby vody z verejného vodovodu alebo od odberateľa vody (§ 4 ods. 3).

(2) Spoluproducent odpadových vôd (ďalej len „spoluproducent") je fyzická osoba alebo právnická osoba, ktorá vypúšťa odpadové vody prostredníctvom producenta (§ 4 ods. 4).

(3) Za odber vody z verejného vodovodu platí odberateľ vlastníkovi verejného vodovodu alebo prevádzkovateľovi vodné, ak sa tak prevádzkovateľ dohodol s vlastníkom verejného vodovodu. V prípade, že odberateľ nie je konečným spotrebiteľom, vzniká konečnému spotrebiteľovi povinnosť, aby za odobraté množstvo vody zaplatil odberateľovi rozpočítanú čiastku vodného.

(4) Ak sa odberateľ s konečnými spotrebiteľmi nedohodne inak, odberateľ rozpočíta konečným spotrebiteľom odobraté množstvo vody podľa smerných čísel spotreby vody.

(5) Právo na vodné vzniká pripojením pozemku alebo stavby na verejný vodovod vodovodnou prípojkou. Ak nie je osadené meradlo, právo na vodné vzniká vtokom vody do hlavného uzáveru pripojeného pozemku alebo stavby, alebo vtokom vody do uzáveru hydrantu, výtokového stojana, plniaceho miesta alebo hadicového zariadenia; v takom prípade sa vodné stanoví smernými číslami spotreby vody.

(6) Za odvádzanie odpadových vôd verejnou kanalizáciou platí producent stočné vlastníkovi verejnej kanalizácie, ak z dohody medzi vlastníkom verejnej kanalizácie a jej prevádzkovateľom nevyplýva, že sa stočné platí prevádzkovateľovi verejnej kanalizácie. Ak spoluproducenti vypúšťajú odpadové vody prostredníctvom producenta, za vypúšťané množstvo odpadových vôd platia producentovi rozpočítanú čiastku stočného.

(7) Ak sa producent so spoluproducentmi nedohodne inak, producent rozpočíta spoluproducentom vypúšťané množstvo odpadových vôd podľa smerných čísel spotreby vody.

(8) Právo na stočné vzniká pripojením nehnuteľnosti na verejnú kanalizáciu kanalizačnou prípojkou. Pri odvádzaní vôd z povrchového odtoku kanalizačnou prípojkou alebo voľným povrchovým odtokom cez dažďové vpusty, právo na stočné vzniká ich vtokom do verejnej kanalizácie, okrem drobných vodných tokov, ktoré už sú zaústené do verejnej kanalizácie.

(9) Vodné je platba za dodanú pitnú vodu odberateľovi, ktorú tvorí súčin ceny za 1m3 vyrobenej a dodanej pitnej vody verejným vodovodom a množstva odobratej pitnej vody; cena je určená podľa osobitného predpisu8a), ktorým sa určuje aj zloženie ceny.

(10) Stočné je platba za odvedenú odpadovú vodu producentom, ktorú tvorí súčin ceny za 1m3 odvedenej odpadovej vody verejnou kanalizáciou a spravidla aj čistenej odpadovej vody a množstva odvedenej odpadovej vody; cena je určená podľa osobitného predpisu8a), ktorým sa určuje aj zloženie ceny.

(11) Vlastník verejného vodovodu, vlastník verejnej kanalizácie, alebo ich prevádzkovateľ je povinný predložiť odberateľovi alebo producentovi podrobné vyúčtovanie vodného a stočného na jeho požiadanie do 30 dní od doručenia žiadosti .

(12) Na náhradu výdavkov a náhradu škody pri požiarnom zásahu nahlásené veliteľom zásahu sa vzťahuje osobitný predpis.3)“.

1. V § 29 ods. 3 prvá veta znie: „Ak sa vlastník verejnej kanalizácie, prípadne prevádzkovateľ nedohodne s producentom inak a ak nie je množstvo vypúšťaných odpadových vôd merané, určí sa toto množstvo na základe zistenia množstva odobranej vody z verejného vodovodu s pripočítaním množstva vody získanej z iných zdrojov.“.
2. V § 32 ods. 1 úvodnej vete sa slovo „môže“ nahrádza slovami „je oprávnený“ a na konci sa pripájajú tieto slová: „a to do doby pominutia dôvodu pre prerušenie alebo obmedzenie“.
3. V § 32 ods. 6 sa za slová „povinný ihneď“ vkladajú slová „ako je to možné“, v tretej vete sa za slová „regulácie dodávky vody“ vkladajú slová „a poruchy na vnútornom vodovode“ a na konci sa pripája táto veta: „V ostatných prípadoch prevádzkovateľ preruší dodávku vody v lehote uvedenej v žiadosti odberateľa, najneskôr do 30 dní od doručenia žiadosti.“.
4. § 34 sa vypúšťa.
5. V § 36 ods. 5 písm. b) sa za slovo „zákona“ vkladajú slová „(§ 3 ods. 8)“.
6. V § 36 ods. 7 písmeno a) znie:

 „a) zabezpečuje podmienky na zásobovanie obyvateľov pitnou vodou z verejného vodovodu, na odvádzanie a zneškodňovanie odpadových vôd verejnou kanalizáciou od jej obyvateľov a ďalších osôb v obci, na vyprázdňovanie obsahu domových žúmp v obci, na núdzové zásobovanie pitnou vodou, 21) na náhradné zásobovanie pitnou vodou a odvádzanie odpadových vôd; zabezpečuje rozvoj verejných vodovodov a verejných kanalizácií odpovedajúci potrebám obce,“.

1. V § 38 odsek 3 znie:

„(3) Okresný úrad v sídle kraja kontroluje ako je zabezpečený technický stav a technologický stav verejných vodovodov a verejných kanalizácií.“.

1. V § 38 ods. 9 písm. a) sa suma „99 eur“ nahrádza sumou „300 eur“.
2. V § 38 ods. 9 písm. b) sa suma „16 eur“ nahrádza sumou „50 eur“.
3. V § 38 sa odsek 9 dopĺňa písmenami c) až e), ktoré znejú:

„c) od 300 eur do 16 596 eur tomu, kto ako vlastník verejného vodovodu alebo
 verejnej kanalizácie alebo prevádzkovateľ verejného vodovodu alebo verejnej kanalizácie nevykoná opatrenia na nápravu protiprávneho konania podľa odseku 5,

d) od 50 eur do 331 eur tomu, kto ako odberateľ alebo producent nevykoná opatrenia na nápravu protiprávneho konania podľa odseku 5,

e) od 300 eur do 3 319 eur tomu, kto ako právnická osoba alebo fyzická osoba oprávnená na podnikanie nevykoná opatrenia na nápravu protiprávneho konania podľa odseku 5.“.

1. V § 39 ods. 1 úvodnej vete sa suma „99 eur“ nahrádza sumou „300 eur“.
2. V § 39 ods. 1 písmeno c) znie:

„c) 33 193 eur tomu, kto ako vlastník verejného vodovodu alebo verejnej kanalizácie porušil povinnosti podľa § 14 ods. 3 a 4, § 15 ods. 1 písm. d), g), i) a k), odsek 3, 5, odsek 7 písm. a), i), j) a k), § 16 ods. 1 písm. d), f), h), j) a k), § 16 ods. 3, § 16 ods. 5, § 16 ods. 7 písm. a), f) a g)“.

1. V § 39 ods. 1 písmeno e) znie:

 „e) 16 596 eur tomu, kto ako prevádzkovateľ verejného vodovodu alebo verejnej kanalizácie porušil povinnosti podľa § 7 ods. 2 a 5, § 17 ods. 1 písm. b) a d), odseku 2 písm. m), o) a p) a odseku 3 písm. d), § 18 ods. 1 písm. b) a d) , odseku 2 písm. o) a odseku 3 písm. d) a § 32 ods. 3 a 5,“.

1. V § 39 ods. 1 písm. i) sa na konci slová „a § 15 ods. 1 písm. e)“ nahrádzajú čiarkou a pripájajú sa tieto slová: „§ 16 ods. 1 písm. e) a § 20 ods. 2“.
2. V § 39 ods. 1 písm. k) sa za slová „§ 19“ vkladajú slová „ods. 6, § 19a ods. 4, § 20 ods. 4 až 6“.
3. V § 39 ods. 1 sa za písmeno k) dopĺňa nové písmeno l), ktoré znie:

„l) 3 319 eur tomu, kto ako právnická osoba alebo fyzická osoba oprávnená na podnikanie, vlastník verejného vodovodu alebo verejnej kanalizácie, prevádzkovateľ verejného vodovodu alebo verejnej kanalizácie neplní iné povinnosti ustanovené týmto zákonom alebo povinnosti uložené ministerstvom, okresným úradom v sídle kraja alebo okresným úradom.“.

1. V § 39 ods. 2 v úvodnej vete sa suma „33 eur“ nahrádza sumou „100 eur“.
2. V § 39 ods. 2 sa vkladá nové písm. h), ktoré znie:

„h) 331 eur tomu, kto ako právnická osoba alebo fyzická osoba oprávnená na podnikanie, ktorá je vlastníkom vodovodnej prípojky, nevykoná potrebné úpravy na vodovodnej prípojke pre osadenie meradla podľa § 4 ods. 5.“.

1. V § 39 ods. 3 sa suma „99 eur“ nahrádza sumou „300 eur“.
2. V § 39 ods. 8 sa na koniec dopĺňa veta: „Pokuty sú príjmom Environmentálneho fondu. Po právoplatnosti rozhodnutia o uložení pokuty prechádza správa pohľadávky štátu z tohto rozhodnutia bezodplatne na Environmentálny fond, ktorý nadobúda práva a povinnosti správcu tejto pohľadávky štátu.“.
3. V § 40 ods. 1 písm. a) až c) znejú:

„a) vlastník vodovodnej prípojky alebo kanalizačnej prípojky, ak poruší svoju povinnosť podľa § 4 ods. 7 písm. a) alebo § 4 ods. 8 písm. a),

b) vlastník vodovodnej prípojky alebo kanalizačnej prípojky, ak nezabezpečí na vlastné náklady opravu a údržbu vodovodnej prípojky (§ 4 ods. 7 písm. b) alebo opravu a údržbu kanalizačnej prípojky (§ 4 ods. 8 písm. b),

c) vlastník vodovodnej prípojky alebo kanalizačnej prípojky, ak neodstráni na vlastné náklady pripojenie vodovodnej prípojky na verejný vodovod ak tak určil prevádzkovateľ verejného vodovodu (§ 4 ods. 7 písm. c) alebo neodstráni na vlastné náklady pripojenie kanalizačnej prípojky na zaústenie kanalizačnej prípojky ak tak určil prevádzkovateľ verejnej kanalizácie (§ 4 ods. 8 písm. c).".

1. V § 40 ods. 1 písm. e) sa za slovami „príslušného orgánu štátnej“ vkladá slovo „vodnej“.
2. V § 40 sa odsek 1 dopĺňa písmenami k) až n), ktoré znejú:

„k) fyzická osoba, ktorá neoprávnene odoberá vodu z verejného vodovodu podľa § 25
 ods. 1,

 l) fyzická osoba, ktorá neoprávnene vypúšťa odpadovú vodu do verejnej kanalizácie
 podľa § 25 ods. 3,

 m) odberateľ alebo producent, ktorý si neplní povinnosti podľa § 26 ods. 1 písm.
 b) až h),

n) odberateľ, ktorý nevykoná podľa pokynov prevádzkovateľa verejného vodovodu potrebné úpravy na vodovodnej prípojke pre osadenie meradla podľa § 4 ods. 5.“.

1. V § 40 ods. 2 písm. a) sa za slová „až i)“ vkladajú slová: „a k) až n)“ a suma „16 eur“ sa nahrádza sumou „50 eur“.
2. V § 40 ods. 2 písm. b) a c) sa suma „16 eur“ nahrádza sumou „50 eur“.
3. V § 41 odsek 1 znie:

„(1) Na konanie podľa tohto zákona sa nevzťahuje všeobecný predpis o správnom konaní31) okrem § 3 ods. 5 a 8, § 14, § 19, § 19a, § 38 ods. 5 a 9, § 39 a § 40.“.

1. Za § 42bb sa vkladá § 42bc, ktorý vrátane nadpisu znie:

„**§ 42bc**

**Prechodné ustanovenie k úpravám účinným od 1. januára 2020**

           (1) Náklady na zriadenie zaústenia do existujúcej verejnej kanalizácie, ktorým sa zabezpečí pripojenie stavby alebo pozemku, kde vznikali odpadové vody pred 1. januárom 2020, na verejnú kanalizáciu, znáša vlastník verejnej kanalizácie, ak vlastník stavby alebo vlastník pozemku preukáže zriadenie kanalizačnej prípojky, ktorá spĺňa technické podmienky stanovené vlastníkom verejnej kanalizácie a je spôsobilá na pripojenie na zaústenie, a ak vlastník stavby alebo vlastník pozemku prejaví úmysel dohodnúť sa na uzatvorení zmluvy o pripojení s vlastníkom verejnej kanalizácie k dátumu zriadenia zaústenia.

 (2) Náklady podľa odseku 1 znáša vlastník verejnej kanalizácie iba ak sa s vlastníkom stavby alebo vlastníkom pozemku nedohodne inak alebo ak na zriadenie zaústenia nie je možné použiť finančné prostriedky Európskej únie alebo Environmentálneho fondu v súlade s osobitnými predpismi.32a)

1. Ustanovenia § 19 a 19a sa nevzťahujú na územné konania začaté a právoplatne neskončené pred 1. januárom 2020.

(4) Konania začaté a právoplatne neskončené do 31. decembra 2019 sa dokončia podľa doterajších predpisov.“.

Poznámka pod čiarou k odkazu 32a znie:

„32a) Zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov.

Zákon č. 528/2008 Z. z. o podpore poskytovanej z fondov Európskeho spoločenstva v znení neskorších predpisov.“.

1. § 42c znie:

 „§ 42c

Týmto zákonom sa preberajú právne záväzné akty Európskej únie uvedené v prílohe.“.

1. V Prílohe nadpis znie: „Zoznam preberaných právne záväzných aktov Európskej únie“.

Doterajší text prílohy sa označuje ako prvý bod a dopĺňa sa druhým bodom, ktorý znie:

„2. Smernica Komisie (EÚ) 2015/1787 zo 6. októbra 2015, ktorou sa menia prílohy II a III smernice Rady 98/83/ES o kvalite vody určenej na ľudskú spotrebu (Ú. v. EÚ L 260,
7. 10. 2015).“.

**čl. II**

Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 587/2004 Z. z., zákona č. 230/2005 Z. z., zákona č. 479/2005 Z. z., zákona č. 532/2005 Z. z., zákona č. 359/2007 Z. z., zákona č. 514/2008 Z. z., zákona č. 515/2008 Z. z., zákona č. 384/2009 Z. z.,  zákona č**.** 134/2010 Z. z., zákona č. 556/2010 Z. z.,  zákona č. 258/2011 Z. z., zákona č. 408/2011 Z. z., zákona č. 306/2012 Z. z., zákona č. 180/2013 Z. z.,  zákona č. 35/2014 Z. z., zákona č. 409/2014 Z. z., zákona č. 262/2015 Z. z. a zákona č. 303/2016 Z. z., zákona č. 277/2017 Z. z., zákona č. 51/2018 Z. z., zákona č. 177/2018 Z. z. sa mení a dopĺňa takto:

1. V § 26 ods. 2 sa na konci pripája bodkočiarka a tieto slová: „podmienkou vydania kolaudačného rozhodnutia pre prevádzkovo súvisiaci verejný vodovod32a) alebo prevádzkovo súvisiacu verejnú kanalizáciu32b) je písomná zmluva podľa osobitného predpisu.32c)“.

Poznámky pod čiarou k odkazom 32a, 32b a 32c znejú:

 „32a) § 2 ods. 1 písm. m) zákona č. 442/2002 Z. z.

 32b) § 2 ods. 1 písm. n) zákona č. 442/2002 Z. z.

32c) § 15 ods. 5 a § 16 ods. 5 zákona č. 442/2002 Z. z.“.

1. V § 26 ods. 8 druhá veta znie: „K vodnej stavbe povolenej podľa predchádzajúcej vety sa vymedzuje pásmo ochrany vodovodného potrubia verejného vodovodu a stokovej siete verejnej kanalizácie podľa osobitného predpisu37a) na základe umiestnenia vodnej stavby podľa podmienok územného rozhodnutia.“.

Poznámka pod čiarou k odkazu 37a znie:

„37a) § 19 zákona č. 442/2002 Z. z. v znení neskorších predpisov.“.

1. V § 74 odsek 4 znie:

 „(4) Pokuty uložené podľa tohto zákona sú príjmom Environmentálneho fondu. Po právoplatnosti rozhodnutia o uložení pokuty prechádza správa pohľadávky štátu z tohto rozhodnutia bezodplatne na Environmentálny fond, ktorý nadobúda práva a povinnosti správcu tejto pohľadávky štátu.“.

1. V § 77 ods. 5 sa slová „Výnosy pokút uložených“ nahrádzajú slovami „Pokuty uložené“.
2. § 77 sa dopĺňa odsekom 6, ktorý znie:

 „(6) Po právoplatnosti rozhodnutia o uložení pokuty za priestupok, ktorá je príjmom Environmentálneho fondu, prechádza správa pohľadávky štátu z tohto rozhodnutia bezodplatne na Environmentálny fond, ktorý nadobúda práva a povinnosti správcu tejto pohľadávky štátu.“.

1. Za § 80e sa vkladá nový § 80f, ktorý znie:

„**80f**

**Prechodné ustanovenie k úpravám účinným od 1. januára 2020**

Konania začaté a právoplatne neskončené do 31. decembra 2019 sa dokončia podľa doterajších predpisov.“.

**čl. III**

Tento zákon nadobúda účinnosť 1. januára 2020 okrem Čl. I v bode 28 písmenách i) a k) a v bode 34 písmenách h) a j), ktoré nadobúdajú účinnosť 1. januára 2021.